Belladonna (pornografysk aktrise)

Belladonna, echte namme: Michelle Anne Sinclair (Biloxi (Mississippy), 21 maaie 1981), is in Amerikaansk rêstend neakenmodel, stripper en pornografysk aktrise, dy't no wurksum is as pornoregisseur en -produsinte. Hja is fan mingd Dútsk-Skotsk-Sjeroky-komôf, mei in lingte fan 1.63 m en in gewicht fan 58 kg. Belladonna hat seis tatoeaazjes en natuerlike boarsten.

Libben

Jonkheid
Belladonna waard berne yn Biloxi, in stêd yn it suden fan 'e steat Mississippy, oan 'e kust fan 'e Golf fan Meksiko. Mar mei't har heit in loftmachtofsier wie en gauris oerpleatst waard, brocht se har jonkheid troch op in grut tal ûnderskate lokaasjes. Hja wie de twadde yn in strang kristlik, mormoansk gesin mei sân bern, en har heit wie, nei't er ôfswaaid wie, in biskop fan 'e Tsjerke fan Jezus Kristus fan de Hilligen fan de Lêste Dagen. Belladonna wie lykwols in dwers bern; yn 2003 fertelde se yn in fraachpetear dat se foar it earst tute waard op har tolfde, har earste tatoeaazje sette liet op har trettjinde, ûntfamme waard op har fjirtjinde en foar it earst anale seks hie op har sechstjinde. Belladonna makke de middelbere skoalle net ôf en gie út 'e hûs doe't se fyftjin jier wie. Dêrnei wurke se yn in nachtwinkel (7-11), in linzjerysaak (Victoria's Secret), in warehûs (Sears) en in restaurant (Subway).

Pornokarriêre
Op har achttjinde, yn 1999, sette se útein mei op te treden yn in stripklub yn Salt Lake City, de haadstêd fan 'e steat Utah. Fia in freondinne kaam hja in pear moanne letter, yn 2000, yn kontakt mei in agint út 'e pornoyndustry. Se ferfear nei Los Angeles, yn 'e steat Kalifornje, dêr't se earst noch as model posearre foar neakenblêden, mar al rillegau har debút makke yn har earste pornografyske film, mei de titel Real Sex Magazine, wêrby't se daliks al anale seks hie. Foar har pornokarriêre naam se de skûlnamme "Belladonna" oan, "Bella" nei in freondinne dy't se kennen hie yn Utah, en it efterheaksel "-donna", op advys fan in agint, dy't har fertelde dat bella donna Italjaansk is foar "kreaze frou".

Yn har earste films gie Belladonna daliks al hiel fier, net inkeld mei anale seks, dêr't yn 'e pornoyndustry eins nimmen fan opsjocht (al is it net gebrûklik dat men dêr yn jins earste film al oan docht), mar ek mei skatologyske pornografy (mei urine), dat yn 'e pornowrâld wol deeglik as tige ekstreem beskôge wurdt. Oare iere films fan Belladonna befetten bgl. in gangbang mei tolve manlike akteurs yn in tichthúsdekôr en s.m.- en bondaazjesênes. Jierren letter, yn 2007, brocht se yn in fraachpetear mei it pleatslike blêd City Weekly út Salt Lake City har spyt ta útdrukking om beskate aspekten fan har iere pornokarriêre, yn it bysûnder har beruchtens om it dwaan fan dingen dy't yn 'e fermiddens fan 'e pornoyndustry as oer de grinzen hinne geand of sels as taboe beskôge wurde. Se neamde dat in fersin en wiet it oan in brekme oan begelieding troch pornoaktrises mei mear ûnderfining, al sei se mei klam dat se de ferantwurding foar har eigen beslissings naam en dat se nea troch immen earne ta twongen wie.

Yn 2002 krige Belladonna bekendheid troch har rol yn 'e bondaazje- en s.m.-film The Fashionistas fan regisseur John Stagliano, dy't teffens de eigner is fan Evil Angel, ien fan 'e wichtichste Amerikaanske pornografyske filmstudio's. Belladonna hat ek wurke mei ferneamde pornoregisseurs as Nacho Vidal, Jules Jordan en Rocco Siffredi. Yn totaal hat se yn 310 pornofilms spile. Fan 2003 ôf wie se ek sels aktyf as regisseur; oant 2013 hie se 87 films regissearre. Mei sawol har aktearwurk as har rezjy hat se yn totaal net minder as 13 AVN Awards (de Oskars fan 'e pornowrâld) wûn, wylst se grossiert yn nominaasje: 51 stiks. Boppedat is se yn 2011 opnommen yn 'e AVN Hall of Fame.

Hoewol't se yn 2012 (nei in earder tydlik úttreden yn 2007-2008) definityf in ein breide oan har karriêre as aktrise, bleau se efter de skermen wol as regisseur by de pornoyndustry belutsen. Boppedat produsearret se al in oantal jierren har eigen films ûnder de labels Belladonna Entertainment en Deadly Nightshade Productions (de deadly nightshade, Ned.: zwarte nachtschade, Frysk: hûnebei, is in giftige plantesoart dy't besibbe is oan 'e belladonna en ek oan 'e tomaat en de ierappel). Dêrby wurket se nau gear mei Evil Angel, dat ek de distribúsje fan har films docht. Har films wurde yn 'e regel ta it subsjenre fan 'e gonzo-pornografy rekkene.

Mainstream-karriêre
Njonken har pornokarriêre hat Belladonna ferskate kearen te sjen west yn 'e realitytillevyzjsearje Family Business, dy't it libben fan pornoprodusint, -regisseur en -akteur Seymore Butts (echte namme: Adam Glasser) portrettearre. Yn 2004 wie Belladonna fierders ien fan in stikmannich pornostjerren dy't foar fotograaf Timothy Greenfield-Sanders posearren foar in "kofjetafelboek" oer de pornoyndustry, mei as titel: XXX: 30 Porn-Star Portraits. Se wurke ek mei oan 'e dokumintêre Thinking XXX, fan 'e tillefyzjestjoerder HBO, oer it ta stân kommen fan dat boek. Yn 2010 spile se yn 'e horrorfilm Stripped, en teffens stie se op 'e omslach fan 'e cd Reckless & Relentless fan 'e Britske metalcore-band Asking Alexandria, wylst se letter ek figurearre yn 'e koarte film Through Sin and Self-destruction fan dyselde band.

Fierders wie Belladonna yn 2003 it ûnderwerp fan in opsjochjaande reportaazje fan 'e Amerikaanske tillefyzjesjoernaliste Diane Sawyer, dy't as titel hie: Young Girls, Porn and Profits: Corporate America's Secret Affair ("Jonge Famkes, Porno en Winstmarzjes: De Geheime Relaasje fan 'e Amerikaanske Sakewrâld"). Dy reportaazje waard útstjoerd troch de stjoerder ABC, as ûnderdiel fan it programma Primetime Thursday, en bea in tige ûnflaaikjend byld fan 'e pornoyndustry, wylst Belladonna sels as in slachtoffer delset waard. Har fraachpetear mei Diane Sawyer waard neitiid troch de Amerikaanske anty-pornografybeweging oanhelle as bewiis fan 'e bewearde misstannen yn 'e pornowrâld. Belladonna sei letter dat se net botte ynnommen wie mei it resultaat fan har ynterview, en hold út dat der yn it materiaal knipt wie om 'e konklúzje te skoarjen dy't Sawyer-en-dy yn 't foar al lutsen hiene. Ek sei se dat se mei gragens it híéle fraachpetear nochris útstjoerd hawwe woe.

Priveelibben
Belladonna hat ferloofd west mei kollega-pornoakteur en -regisseur Nacho Vidal, mar op 11 april 2004 troude se yn Las Vegas, yn 'e steat Nevada, mei Aiden Kelly, dy't tegearre mei har Belladonna Entertainment en Deadly Nightshade Productions runt. Hja hawwe in dochter, Myla Kelly, dy't berne is op 11 jannewaris 2005. Neffens in fraachpetear út 2007 binne Belladonna har hobbys pilates, yoga, túnkjen, films sjen, fideospultsjes dwaan, reizgjen en mei har akwaria ompiele.

Prizen en nominaasjes
 Jier Priis Resultaat Kategory Foar har optreden yn2003AVN Awardnominearrebêste orale sekssêne (film) (mei Mark Ashley en Billy Glide)The Fashionistas
|-
|nominearre
|bêste anale sekssêne (fideo) (mei Lexington Steele)
|Up Your Ass 19|-
|nominearre
|artyste fan it jier
|n.f.t.
|-
|wûn
|bêste opfiering fan in striptiis
|The Fashionistas|-
|wûn
|bêste lesbyske sekssêne (film) (mei Taylor St. Clair)
|The Fashionistas|-
|wûn
|bêste orale sekssêne (film) (mei Rocco Siffredi)
|The Fashionistas|-
|wûn
|bêste byrol fan in aktrise
|The Fashionistas|-
|FICEB Ninfa Award|wûn
|bêste aktrise
|The Fashionistas|-
|rowspan="4"|XRCO Award|wûn
|bêste lesbyske sekssêne (mei Taylor St. Clair)
|The Fashionistaswûnbêste aktriseThe Fashionistaswûnartyste fan it jiern.f.t.wûnorgastysk analisten.f.t.2004AVN Awardnominearrebêste sekssêne yn in bûtenlânske produksje (mei Sarah O'Neil, Daniella Schiffer en Nacho Vidal)Rocco: Animal Trainer 10nominearrebêste orale sekssêne (mei Nacho Vidal)Back 2 Evilnominearrebêste anale sekssêne (mei Manuel Ferrara)Anal Trainer 4nominearrebêste triosekssêne f/m/m (mei Tyce Bune en Joel Lawrence)New Wave Hookers 7nominearrebêste triosekssêne f/f/m (mei Dee en Billy Glide)Latin Amorenominearreskandalichste sekssêne (mei Carol en Nacho Vidal)She-Male Domination Nationnominearreartyste fan it jiern.f.t.wûnbêste sekssêne mei in pearke (mei Nacho Vidal)Back 2 EvilXRCO Awardnominearrebêste sekssêne mei in pearke (mei Nachol Vidal)Back 2 Evilnominearreartyste fan it jiern.f.t.nominearreorgastysk oralisten.f.t.nominearreorgastysk analisten.f.t.2005AVN Awardnominearrebêste lesbyske sekssêne (fideo) (mei Catalina)The ConnASSeurnominearrebêste lesbyske sekssêne (fideo) (mei Jenna Jameson)Bella Loves Jennanominearrebêste anale sekssêne (mei Nacho Vidal)Bella Loves Jennawûnbêste fideopublikaasjeBella Loves JennaXRCO Awardnominearrebêste lesbyske sekssêne (mei Jenna Jameson)Bella Loves Jennanominearrebêste sekssêne mei in pearke (mei Nacho Vidal)Bella Loves Jennanominearreorgastysk oralisten.f.t.2006FAME Awardnominearreleaflingskontn.f.t.nominearrefavorite pornoaktrisen.f.t.FICEB Ninfa Awardwûnspesjale sjuerypriis (Ninfa Especial del Jurado)n.f.t.2007AVN Awardnominearrebêste lesbyske sekssêne (fideo) (mei Chloe Dior)Belladonna: No Warningnominearrebêste aktrise (fideo)Fashionistas Safado: The Challengenominearreartyste fan it jiern.f.t.nominearreregisseur fan it jierjieroeuvrewûnbêste groepsekssêne (fideo) (mei 19 oaren)Fashionistas Safado: The ChallengeFAME Awardnominearrefavorite froulike stjern.f.t.nominearrefavorite anale stjern.f.t.nominearreleaflingskontn.f.t.wûnstoutst famke yn 'e pornowrâldn.f.t.XRCO Awardwûnbêste solo-optreden fan in aktriseFashionistas Safado: The Challenge2008AVN Awardnominearrebêste solosekssêneButthole Whoresnominearrebêste orale sekssêne (fideo)I Dream of Jenna 2nominearrebêste orale sekssêne (fideo)Fashionistas Safado: Berlinnominearrebêste lesbyske sekssêne (mei Naomi Russell)Belladonna's Fucking Girls 4nominearrebêste sekssêne mei in pearke (mei Tony T.)Belladonna: Manhandled 2nominearrebêste groepsekssêne (mei Jenna Jameson, Cindy Crawford, Nikita Denise, Allura Eden, Aurora Snow en T.T. Boy)Janine Loves Jennanominearreskandalichste sekssêne (mei Claire Adams)Belladonna: Fetish Fanatics 5nominearreregisseur fan it jierjieroeuvrewûnbêste regisseur (non-feature)Belladonna: Manhandled 2FAME Awardnominearrefavorite froulike artysten.f.t.nominearreleaflingskontn.f.t.nominearrefavorite regisseurn.f.t.XRCO Awardnominearreorgastyske oralisten.f.t.nominearrebêste regisseur (non-feature)n.f.t.2009AVN Awardnominearrebêste lesbyske sekssêne mei in pearke (mei Lexi Belle)Belladonna's Fucking Girls 6nominearrebêste lesbyske triosekssêne (mei Katsuni en Stoya)Pirates II: Stagnetti's Revengenominearrebêste orale sekssêneOdd Jobs 3nominearrebêste anale sekssêne (mei Steve Holmes)Butthole Whores 2nominearrebêste triosekssêne (mei Brianna Love en Mr. Pete)Cock Pigsnominearrebêste triosekssêne f/f/m (mei Sasha Grey en Evan Stone)Pirates II: Stagnetti's Revengenominearreartyste fan it jiern.f.t.nominearrebêste regisseur (non-feature)Discovering Alexis Texasnominearreregisseur fan it jierjieroeuvrewûnbêste lesbyske sekssêne mei in pearke (mei Jesse Jane)Pirates II: Stagnetti's Revengewûnbêste lesbyske triosekssêne (mei Kimberly Kane en Aiden Starr)Girl Trainwûnbêste byrol fan in aktrisePirates II: Stagnetti's Revengewûnbêste fuotfetisjistyske filmBelladonna's Foot SoldiersXbiz Awardwûnbêste regisseurjieroeuvreXRCO Awardnominearrebêst klikkende gearwurking op it skerm (mei Jesse Jane)Pirates II: Stagnetti's Revengenominearresupersletn.f.t.nominearrebêste regisseur (non-feature)n.f.t.wûnorgastysk oralisten.f.t.wûnorgastysk analisten.f.t.2010AVN Awardnominearrebêste opfiering fan in striptiisBelladonna: Fetish Fanatic 7nominearrebêste solosekssêneEvil Pink 4nominearrebêste lesbyske groepsekssêne (mei 9 oaren)Party of Feetnominearrebêste anale sekssêne (mei James Deen)Butthole Whores 3nominearrebêste sekssêne mei dûbele penetraasje (mei Rico Strong en Prince Yahshua)Dark Meat 3nominearreartyste fan it jiern.f.t.nominearreynternetstjer fan it jiern.f.t.nominearreregisseur fan it jierjieroeuvreXRCO Awardnominearresupersletn.f.t.nominearrebêste regisseur (non-feature)n.f.t.2011AVN Awardnominearrebêste solosekssêneBelladonna Livenominearrebêste groepsekssêne (mei 8 oaren)The Devil in Miss Jones: The Resurrectionnominearreskandalichste sekssêne (mei 9 oaren)Party of Feet 2nominearrebêste webside fan in pornostjer (foar EnterBelladonna.com)n.f.t.nominearrebêste regisseur (non-feature) (mei Aiden Riley)Carbon Girlnominearrebêste fisazjyCarbon GirlynhuldigeAVN Hall of Famen.f.t.2012AVN Awardnominearrebêste solosekssêneWhores on the 14thnominearrebêste lesbyske groepsekssêne (mei Sinn Sage en Sarah Shevon)Belladonna: The Sexual Explorernominearrebêste groepsekssêne (mei Kimbery Kane, Jamey Janes, John Strong, Rico Strong en Mark Wood)Spontaneasswûnbêste lesbyske sekssêne mei in pearke (mei Dana DeArmond)Belladonna: The Sexual Explorer2013AVN Awardwûnbêste edukative publikaasjeBelladonna's How to: Fuck!2014AVN Awardwûnbêste lesbyske filmrigeBelladonna: No Warning

Keppelings om utens
 Offisjele webside fan Belladonna
 Biografy en filmografy fan Belladonna yn 'e Internet Movie Database

Kategory:Amerikaansk neakenmodel
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk pornoregisseur
Kategory:Amerikaansk pornoprodusint
Kategory:Dielnimmer oan in Amerikaansk realitytelefyzjeprogramma
Kategory:Amerikaansk persoan fan Dútsk komôf
Kategory:Amerikaansk persoan fan Skotsk komôf
Kategory:Amerikaansk neakenmodel fan Yndiaansk komôf
Kategory:Amerikaansk stripper fan Yndiaansk komôf
Kategory:Amerikaansk pornoakteur fan Yndiaansk komôf
Kategory:Amerikaansk regisseur fan Yndiaansk komôf
Kategory:Amerikaansk produsint fan Yndiaansk komôf
Kategory:Persoan fan Sjeroky-komôf
Kategory:Persoan berne yn 1981